**Atléti CVČ bilancovali rok 2022- najlepším sa stal**

**Matúš Grieš.**

Matúš Grieš z atletického klubu (CVČLM) Centrum voľného času Liptovský Mikuláš sa ním stal vďaka historickému prvému titulu majstra Slovenska v kráľovskej disciplíne v desaťboji mužov, (doteraz sme mali majstrov SR len medzi žiakmi a v dorastom) a  4. miestu v trojskoku v tej istej kategórii.

Na druhom mieste skončila Paula Perončíková, ktorá získala na majstrovstvách Slovenska dvakrát striebro v sedemboji plus v behu na 100 metrov prekážok medzi dorastenkami a reprezentovala Slovensko na medzištátnom stretnutí v Maďarsku.

Ako tretí skončil junior - Tomáš Revaj za bronzovú medailu z majstrovstiev Slovenska v behu na 400 metrov cez prekážky a 4.miesto v behu na 110 metrov prekážok plus 4.miesto v desaťboji a za reprezentáciu Slovenska na medzištátnom stretnutí v Slovinsku. Štvrté miesto obsadil dorastenec - Michal Kopček za 2. miesto na majstrovstvách Slovenska v behu na 400 metrov cez prekážky a za reprezentáciu na medzištátnom stretnutí v Maďarsku.

Z výsledkov ďalších atlétov CVČLM treba spomenúť dve 4.miesta z majstrovstiev Slovenska v kategórii žiačok ktoré získala Ela Hvorková v behu na 2000 metrov a v behu 1500 a 6. miesto si vybojoval Michal Bruňo v hode diskom dorastencov.

Z bývalých členov CVČLM reprezentujúcich DUKLU B. Bystrica- Adriana Pavelicová získala dve zlaté na juniorských majstrovstvách Slovenska v behu na 800 a 1500 metrov a Romana Králiková klub STU Bratislava- skončila dvakrát druhá na majstrovstvách Slovenska medzi ženami – v sedemboji a v halovom päťboji.

V kategórii detská atletika, ktorá nesúťaží ešte na majstrovstvách Slovenska ale len na majstrovstvách stredoslovenskej oblasti si strieborné medaile priniesli Lucia Androvičová vo vrhu guľou, Natália Húsenicová v behu na 1500 metrov a Matej Pecucha v skoku do výšky. V súťaži družstiev sme sa prebojovali s mladšími žiakmi a žiačkami medzi najlepších 8 oddielov stredo-kraja, kde sme obsadili 4 a 5. miesto. V tomto finále družstiev si Šimon Kubo zlepšil osobný rekord o 10 metrov keď hodil kriketovou loptičkou výborných 53 metrov a Lucia Androvičová vrhla 2kg guľou 9,75 metra a zlepšila si maximum o 1 meter. Obidvaja sa zaradili svojimi výkonmi v Slovenských tabuľkách do 8. miesta k Natálii Húsenicovej ktorej patrí výborné 4.miesto v behu na 1500 metrov.